**1. ชื่องานวิจัย/บทความ**

โครงการบริการเชิงรุกแพทย์แผนไทยห่วงใยประชาชนประจำปี 2560

**2. ชื่อผู้วิจัย**

นายสุทิน ขวัญศิริปีงบประมาณ 2560

**3. หลักการและเหตุผล**

ตามแผนพัฒนาเศรษฐกิจและสังคมแห่งชาติ ฉบับที่ 9 ประจำปี พ.ศ. 255๙ – 25๖๓ มีนโยบายด้านสาธารณสุขเกี่ยวกับการนำภูมิคุ้มกันที่มีอยู่ พร้อมทั้งเร่งสร้างภูมิคุ้มกันในประเทศให้เข้มแข็งขึ้น เพื่อเตรียมความพร้อมคน สังคม และระบบเศรษฐกิจของประเทศให้สามารถปรับตัวรองรับผลกระทบจากการเปลี่ยนแปลงได้อย่างเหมาะสม โดยให้ความสำคัญกับการพัฒนาคนและสังคมไทยให้มีคุณภาพ มีโอกาสเข้าถึงทรัพยากร และได้รับประโยชน์จากการพัฒนาเศรษฐกิจและสังคมอย่างเป็นธรรม รวมทั้งสร้างโอกาสทางเศรษฐกิจด้วยฐานความรู้ เทคโนโลยี นวัตกรรม และความคิดสร้างสรรค์ บนพื้นฐานการผลิตและการบริโภคที่เป็นมิตรต่อสิ่งแวดล้อม ขณะเดียวกัน ยังจำเป็นต้องบริหารจัดการแผนพัฒนาฯ ฉบับที่ ๑๑ ให้บังเกิดผลในทางปฏิบัติได้อย่างเป็นรูปธรรม ภายใต้หลักการพัฒนาพื้นที่ภารกิจ และการมีส่วนร่วมของทุกภาคส่วนในสังคมไทย ซึ่งจะนำไปสู่การพัฒนาเพื่อประโยชน์สุขที่ยั่งยืนของสังคมไทยตามหลักปรัชญาของเศรษฐกิจพอเพียง

 ภาวะเจ็บป่วยของประชาชนในปัจจุบัน โดยเฉพาะการเจ็บป่วยด้วยโรคเรื้อรังหรือการเจ็บป่วยแบบ

เล็ก ๆ น้อย ๆ ก็มีมากขึ้น และเป็นผู้ป่วยด้อยโอกาสด้านสุขภาพ การให้บริการด้านงานแพทย์แผนไทยในชุมชนก็เป็นอีกทางเลือกหนึ่งที่สามารถส่งเสริมให้ประชาชนมีสุขภาพที่ดีขึ้นและช่วยฟื้นฟูร่างกายด้วยการนวด อบ ประคบสมุนไพร การให้เจ้าหน้าที่แพทย์แผนไทย (หมอนวด) ออกให้บริการเชิงรุกแก่ประชาชนในหมู่บ้าน การดูแลช่วยเหลือประชาชนกลุ่มเด็ก หญิงหลังคลอด ผู้ใหญ่ ผู้สูงอายุ คนชรา ผู้พิการ ผู้ป่วยระยะสุดท้าย และกลุ่มอื่น ๆ ที่ต้องการการดูแลช่วยเหลือ รวมทั้งการให้บริการในสุขศาลาประจำหมู่บ้าน การออกเยี่ยมบ้าน เป็นต้น

 ดังนั้น โรงพยาบาลส่งเสริมสุขภาพตำบลบ้านดงบัง ได้เล็งเห็นความสำคัญดังกล่าว จึงจัดทำโครงการบริการเชิงรุกแพทย์แผนไทยห่วงใยประชาชน ประจำปี 25๖๐ เพื่อดูแลช่วยเหลือประชาชนในเขตพื้นที่รับผิดชอบให้ได้รับบริการดังกล่าวอย่างทั่วถึง และเพื่อยกระดับคุณภาพชีวิตที่ดีของประชาชนทุกกลุ่มอายุต่อไป

**4. วัตถุประสงค์**

 1. เพื่อให้บริการเชิงรุกแพทย์แผนไทยแก่ผู้ป่วยเรื้อรังและประชาชนทั่วไปอย่างต่อเนื่องแบบองค์รวม
 2. เพื่อพัฒนาเครือข่ายงานแพทย์แผนไทยในสุขศาลาให้เข้มแข็งและยั่งยืน

**5. กลุ่มเป้าหมาย**

1. ผู้ป่วยเรื้อรัง ได้แก่ ผู้ป่วยที่ป่วยเป็นโรคเบาหวาน ความดันโลหิตสูง มะเร็ง อัมพฤกต์ อัมพาต

จิตเวช เอดส์ ผู้ที่ติดยาเสพติด ผู้สูงอายุและผู้พิการ จำนวน 754 คน

 2. สุขศาลาในเขตโรงพยาบาลส่งเสริมสุขภาพตำบลบ้านดงบัง จำนวน 8 สุขศาลา

**6. เครื่องมือ**

แบบประเมินผลการดำเนินงานตามโครงการ

**7. ขั้นตอนการดำเนินงาน**

 1. ประชุมชี้แจงนโยบายการดำเนินงานทีมเครือข่ายสุขภาพ

 2. จัดทำแผนงาน/ โครงการเพื่อขออนุมัติ

 3. ประชาสัมพันธ์โครงการโดยผ่านเสียงตามสาย อสม. ผู้นำชุมชน ผู้ใหญ่บ้าน
 4. เตรียมวัสดุ อุปกรณ์ เอกสารต่าง ๆ ในการดำเนินกิจกรรม
 5. ดำเนินงานตามโครงการ
 6. ติดตามประเมินผล
 7. รายงานผลการดำเนินงานตามโครงการ